b'\n_START_ARTICLE_\nSeriewikin\n_START_PARAGRAPH_\nSeriewikin er et svensk, fritt tilgjengelig wiki-oppslagsverk om tegneserier. Seriewikin blei starta i 2005 og er i dag Sveriges st\xc3\xb8rste oppslagsverk for tegneserier fra alle verdenshj\xc3\xb8rner. Seriewikin drives av Seriefr\xc3\xa4mjandet, som er en ideell organisasjon._NEWLINE_I Danmark har de et tilsvarende oppslagsverk i ComicWiki. I Norge finnes databasen Minetegneserier._NEWLINE_Seriewikin ble startet opp sommeren 2005 p\xc3\xa5 initativ av Mikke Schir\xc3\xa9n. Under oppbygningsfasen ble det skrevet nesten 3500 oppslagsartikler fra ham, Ola Hellsten, David Haglund, G\xc3\xb6ran Semb og Andreas Eriksson. De \xc3\xa5pnet porten akkurat i tide for G\xc3\xb6teborg bokmessen i 2005 og oppslagsverket ble da tilgjengelig for allmennheten.'